Okresná prokuratúra Bratislava I 
Kvetná 13, 820 05 Bratislava 2

Sp. zn. : 1 Pv 864/11/1101	Bratislava I, 18.10.2013
EEČ : 2-8-146-2013

U Z N E S E N I E

Trestná vec:	obvinená XXXXX  
Prečin:	

Rozhodol: 	prokurátorka Okresnej prokuratúry Bratislava I
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX I zo dňa 18.10.2013, spisová značka 1 Pv 864/11/1101, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
14.12.2011 v čase okolo 12.35 hod. v Bratislave na Štúrovej ulici č. 4, vo filiálke predajne DM Drogérie Markt, s.r.o., odcudzila 1 ks lak na nechty zn. Catrice v hodnote 2,69 € a 1   ks púder zn. Catrice  Vegas v hodnote 5,49  € a to tak, že po tom čo sa  prechádzala po predajni spolu s XXXXX, z regálu s nápojmi si zobrali 1 ks minerálky, následne spolu prešli do zadnej časti predajne, kde sa zastavili pri regáli s označením Catrice, od ktorého sa viackrát vzdialili a znova sa k nemu vrátili, pričom obvinená XXXXX vyberala z uvedeného regálu rôzny tovar, z ktorého časť vrátila, avšak vyššie uvedený lak a púder si schovala vo svojej zimnej bunde, pričom XXXXX, ktorá stála v bezprostrednej blízkosti, podala 1 ks lesk na vlasy zn. Catrice v hodnote 5,49  €, ktorý si XXXXX schovala vo svojej bunde a následne spolu prešli k pokladni č.1, kde XXXXX zaplatila za 1 ks minerálky a obe menované prešli pokladničnou zónou bez zaplatenia horeuvedeného tovaru, pričom pri východe z predajne boli zadržané pracovníkom SBS, tovar bol vrátený do predaja a spoločnosti DM Drogerie Markt, s.r.o., so sídlom Na Pántoch 18, XXXXX nevznikla žiadna priama finančná škoda, pričom bolo zistené, že obvinená XXXXX 29.08.2011 v čase o 18.15 hod. v OD Tesco v Trnave, na Veternej ulici, z predajne odcudzila rôznu kozmetiku v hodnote 53,89 €, čím sa dopustila priestupku proti majetku podľa § 50 odsek 1 Zákona č. 372/1990 Zb. o priestupkoch v znení neskorších predpisov za čo jej bola rozhodnutím Obvodného oddelenia Policajného zboru Trnava 29.08.2011  uložená sankcia a to bloková pokuta vo výške 15,- €, a to blokom na pokutu nezaplatenú na mieste, evidenčné číslo bloku A 0425089, ktoré rozhodnutie nadobudlo právoplatnosť 29.08.2011.

Uznesením prokurátora Okresnej prokuratúry Bratislava I zo dňa 18.10.2013, spisová značka 1 Pv 864/11/1101, bola určená obvinenej skúšobná doba v trvaní 12 mesiacov.
Odôvodnenie:
          Uznesením prokurátorky Okresnej prokuratúry Bratislava I číslo konania 1 Pv 864/11 - 4 z 30. marca 2012 bolo v zmysle § 216 odsek 1 Trestného poriadku podmienečne zastavené trestné stíhanie vedené proti obvinenej ml. XXXXX za prečin krádeže podľa  § 212 odsek 2 písmeno f) Trestného zákona na tom skutkovom základe, 

že
14.12.2011 v čase okolo 12.35 hod. v Bratislave na Štúrovej ulici č. 4, vo filiálke predajne DM Drogérie Markt, s.r.o., odcudzila 1 ks lak na nechty zn. Catrice v hodnote 2,69 € a 1   ks púder zn. Catrice  Vegas v hodnote 5,49  € a to tak, že po tom čo sa  prechádzala po predajni spolu s XXXXX, z regálu s nápojmi si zobrali 1 ks minerálky, následne spolu prešli do zadnej časti predajne, kde sa zastavili pri regáli s označením Catrice, od ktorého sa viackrát vzdialili a znova sa k nemu vrátili, pričom obvinená XXXXX vyberala z uvedeného regálu rôzny tovar, z ktorého časť vrátila, avšak vyššie uvedený lak a púder si schovala vo svojej zimnej bunde, pričom XXXXX, ktorá stála v bezprostrednej blízkosti, podala 1 ks lesk na vlasy zn. Catrice v hodnote 5,49  €, ktorý si XXXXX schovala vo svojej bunde a následne spolu prešli k pokladni č.1, kde XXXXX zaplatila za 1 ks minerálky a obe menované prešli pokladničnou zónou bez zaplatenia horeuvedeného tovaru, pričom pri východe z predajne boli zadržané pracovníkom SBS, tovar bol vrátený do predaja a spoločnosti DM Drogerie Markt, s.r.o., so sídlom Na Pántoch 18, Bratislava nevznikla žiadna priama finančná škoda, pričom bolo zistené, že obvinená XXXXX 29.08.2011 v čase o 18.15 hod. v OD Tesco v Trnave, na Veternej ulici, z predajne odcudzila rôznu kozmetiku v hodnote 53,89 €, čím sa dopustila priestupku proti majetku podľa § 50 odsek 1 Zákona č. 372/1990 Zb. o priestupkoch v znení neskorších predpisov za čo jej bola rozhodnutím Obvodného oddelenia Policajného zboru Trnava 29.08.2011  uložená sankcia a to bloková pokuta vo výške 15,- €, a to blokom na pokutu nezaplatenú na mieste, evidenčné číslo bloku A 0425089, ktoré rozhodnutie nadobudlo právoplatnosť 29.08.2011.

 Podľa § 216 odsek 2 Trestného poriadku bola obvinenej určená skúšobná doba 1 (jeden) rok, ktorá začala plynúť právoplatnosťou uznesenia o podmienečnom zastavení trestného stíhania 17.04.2012 a uplynula 17.04.2013.

Podľa ustanovenia § 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam, prokurátor rozhodne, že sa obvinený osvedčil. Inak rozhodne, a to prípadne aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Po uplynutí skúšobnej doby boli zabezpečené podklady potrebné pre rozhodnutie o tom, či sa obvinená osvedčila, teda či je možné konštatovať, že obvinená viedla v rámci skúšobnej doby riadny život a vykonala a dodržala ostatné obmedzenia.

 Obvinená v odpise registra trestov nemá žiadny nový záznam, t.j. počas plynutia skúšobnej doby podmienečného zastavenia trestného stíhania sa nedopustila žiadneho trestného činu a ani v súčasnosti nie je trestne stíhaná. V zmysle správy Úradu práce, sociálnych vecí a rodiny Trnava, Odbor sociálnych vecí a rodiny, Stredná odborná škola obchodu a služieb v Trnave, ktorú obvinená XXXXX navštevuje nehlásila vážnejšie výchovno-vzdelávacie problémy. Rodičia spolupracujú so školou, informujú sa na správanie a vyučovacie výsledky svojej dcéry. Do zápisnice spísanej na Úrade práce sociálnych vecí a rodiny Trnava, vo veci oboznámenia sa s posudkom školy ml. XXXXX uviedla, že sa chce riadne učiť a urobiť všetko preto, aby ju zo školy nevylúčili a taktiež sa snaží rodičov rešpektovať.  Z Ústrednej evidencie priestupkov Ministerstva vnútra Slovenskej republiky vyplýva, že počas plynutia skúšobnej doby bola dvakrát priestupkovo riešená a to Oddelením železničnej polície Policajného zboru v Trnave za priestupok podľa § 108 odsek 1 písmeno e) Zákona SNR č. 513/2009- prechádzanie cez dráhu mimo určeného priestoru prechodu a Mestskou políciou Trnava podľa Zákona č.372/1990 Zb. o priestupkoch - menovaná popísala cudzie motorové vozidlo hanlivými slovami.

Po zhodnotení správania sa obvinenej ml. XXXXX počas plynutia skúšobnej doby podmienečného zastavenia trestného stíhania konštatujem, že trestného činu sa nedopustila. Pokiaľ ide o spáchané priestupky, po dôkladnom uvážení som tieto vyhodnotila ako menej závažné vybočenie z vedenia riadneho života.

Som toho názoru, že vzhľadom na úprimnú snahu obvinenej ml. XXXXX po náprave, dobré rodinné zázemie, existuje tu reálny predpoklad, že sa úspešne zaradí do spoločnosti aj bez rozhodnutia s ktorým je spojený represívny následok

Na základe uvedených skutočností som dospela k záveru, že obvinená ml. XXXXX sa v skúšobnej dobe osvedčila a preto som rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Veronika Horniczká
prokurátorka